Londýn, 16.02.2011

**Vyhlásenie:  „Mnohí zahraniční Slováci chcú Vetráka za šéfa úradu“**

LONDÝN 16. februára – Viaceré členské organizácie Svetového združenia Slovákov žijúcich v zahraničí (SZSZ) nesúhlasia s názorom svojho predsedu Vladimíra Skalského. Ten verejne vyhlásil, že SZSZ je nespokojné so zvolením Milana Vetráka za šéfa Úradu pre Slovákov žijúcich v zahraničí (ÚSŽZ). Skalský hovoril aj za svojich členov, ktorých sa však neopýtal na názor. Päťdesiatdva komunitných organizácií Slovákov žijúcich v zahraničí z 13 krajín sveta a ďalšie sa pridávajú samostatne, z ktorých sú mnohé členmi SZSZ, vyjadrilo svoj postoj v otvorenom liste vedúcemu úradu vlády Viktorovi Nižňanskému. V ňom dôrazne odmietajú vyhlásenia Skalského a Vetrákovi vyjadrujú podporu, pretože ho považujú za najvhodnejšieho kandidáta na post predsedu ÚSŽZ. Plné znenie listu ako aj zoznam podpísaných organizácií nájdete nižšie

Slovenské centrum v Londýne

**OTVORENÝ LIST:**

Londýn, 12.02.2011

Vážený pán Nižňanský,

dovoľujeme si Vás osloviť v súvislosti s obsadením pozície predsedu Úradu pre Slovákov žijúcich v zahraničí (ÚSŽZ), do ktorej bol vymenovaný JUDr. Milan Vetrák, PhD. a  následnými neakceptovateľnými vyjadreniami a komentármi súčasného predsedu Svetového združenia Slovákov v zahraničí (SZSZ) Vladimíra Skalského v slovenských médiách.

V napätí sme očakávali vymenovanie predsedu Úradu pre Slovákov žijúcich v zahraničí, nakoľko tento úrad je pre nás predĺženou rukou vlády – strategickým mechanizmom na napĺňanie Koncepcie štátnej politiky starostlivosti o Slovákov žijúcich v zahraničí. Sme presvedčení, že vymenovanie Milana Vetráka za nového predsedu ÚSŽZ je legitímne. Rozhodnutie vlády Slovenskej republiky zo dňa 09.02.2011 plne a jednoznačne podporujeme, pretože Milan Vetrák je najvhodnejším kandidátom na post predsedu ÚSŽZ.

Dovoľujeme si zároveň reagovať na stanovisko súčasného vedenia SZSZ, pričom  vyslovujeme dôrazný nesúhlas so zavádzajúcimi tvrdeniami uverejnenými v slovenských médiách. Predseda SZSZ Vladimír Skalský, ktorý má možno osobné dôvody nesúhlasiť so zvolením víťaza výberového konania, ale nemá právo za týmto účelom zneužívať svoju funkciu a odvolávať sa na členské organizácie SZSZ. Odhliadnuc od toho, že nás o naše vyjadrenia ani nepožiadal. Pán Skalský si je veľmi dobre vedomý, že veľa členských organizácií nezdieľa jeho názor.

**Dôrazne odmietame tvrdenia predsedu SZSZ Vladimíra Skalského o tom, že si neželáme pána Vetráka vo funkcii, do ktorej bol vymenovaný a protestujeme proti tomu, že svoju funkciu takýmto spôsobom zneužil.**

Sme Slováci žijúci v zahraničí, samostatne zodpovední za naše komunitné organizácie Slovákov vo svete a zdrvujúca časť z našich organizácií je združená aj v SZSZ. Je veľmi dôležité brať zreteľ i na skutočnosť, že SZSZ je občianske združenie nesúce názov, ktorý môže vzbudzovať zavádzajúci dojem, že združuje všetky komunitné organizácie Slovákov žijúcich v zahraničí. Pochopiteľne nie je to pravda a desiatky slovenských organizácií vo svete naopak odmietajú členstvo v SZSZ, kde členstvo neprináša okrem povinných príspevkov takmer nič – predovšetkým pre nové organizácie. Ako zástupcovia komunitných organizácií Slovákov žijúcich v zahraničí týmto otvorene prejavujeme dôveru Milanovi Vetrákovi v pozícii predsedu ÚSŽZ a zároveň podporu vláde SR a Úradu vlády SR, ktorý konal v rámci svojich kompetencií:

Vážený pán Nižňanský, v prílohe si Vám dovoľujeme poslať zoznam slovenských spolkov a organizácií v zahraničí, ktoré doteraz vyjadrili podporu novému predsedovi Úradu pre Slovákov žijúcich v zahraničí JUDr. Milanovi Vetrákovi, PhD.

S úctou

Slovenské centrum v Londýne

Vážený pán  
Ing. Viktor Nižňanský, PhD.  
vedúci Úradu vlády SR  
Úrad vlády Slovenskej republiky  
Námestie slobody 1  
813 70 Bratislava

Na vedomie:

Prof. PhDr. Iveta Radičová, PhD.  
predsedníčka vlády SR

**Príloha:**

1. Slovenské centrum Londýn – **Veľká Británia**  
2. Združenie Slovákov a Čechov Severného Írska – **Veľká Británia**3. Slovenské centrum – Írsko – **Írska republika**4. Nemecko – Slovenská hospodárska únia - **Nemecko**5. Slovensko-nemecká únia- **Nemecko**6. Nemecko-slovenský kultúrny klub e.V. vo Frankfurte - **Nemecko**7. Francúzsko-slovenské združenie - **Francúzsko**8. Kultúrna spoločnosť priateľov Milana Rúfusa v Štokholme – **Švédsko**9. Spoločnosť priateľov Slovenska - **Nórsko**10. Slovensko-česká spoločnosť – **Česká republika**11. Dokumentačné a múzejné stredisko slovenskej menšiny – **Česká republika**12. Klub Slovenskej kultúry – **Česká republika**13. Asociácia ETNICA – **Česká republika**14. Slovenské združenie Limbora – **Česká republika**15. Obec Slovákov v Prahe – **Česká republika**16. Obec Slovákov v Hradci Králove – **Česká republika**17. Spolok Detvan – **Česká republika**18. Čiernohorsko Slovenské priateľstvo – **Čierna Hora**19. Občianske združenie ALLEGRA –**Taliansko**20. Matica Slovenská Rijeka - **Chorvátsko**21. Strana Vojvodinských Slovákov – **Srbsko**22. Matica slovenská v Srbsku - **Srbsko**23. Slovenské Vojvodinské divadlo - **Srbsko**24. SVKUFS Krajan -VOJVODINA – **Srbsko**25. Slovenské vojvodinské kultúrno-umelecké a folklórne stredisko  - **Srbsko**26. Kultúrno-umelecký spolok Zvolen, KULPÍN - **Srbsko**27. Slovenský kultúrno-osvetový spolok Detvan, Vojlovica-PÁNČEVO - **Srbsko**28. Kultúrno-umelecký spolok Jánošík, JÁNOŠÍK - **Srbsko**29. Slovenský kultúrno-osvetový spolok Štefánik, LALIŤ - **Srbsko**30. Kultúrno-umelecký spolok Sládkovič, BOĽOVCE - **Srbsko**31. Slovenský kultúrno-osvetový spolok Šafárik, DOBANOVCE - **Srbsko**32. Kultúrno-osvetový spolok Mladosť, ARADÁČ - **Srbsko**33. Tanečná skupina Nádej, BÁČSKY PETROVEC - **Srbsko**34. Dom kultúry 3.Októbra, KOVAČICA - **Srbsko**35. Slovenský kultúrno-umelecký spolok Jednota, ŠID - **Srbsko**36. Kultúrno-umelecký spolok Mladosť, LUG - **Srbsko**37. Kultúrno-umelecký spolok Silbaš, SILBAŠ - **Srbsko**38. Kultúrno-umelecký spolok Bratstvo, Hajdušica - **Srbsko**39. Kultúrno-umelecký spolok Vinohrady, Slankamenské Vinohrady -  **Srbsko**40. Slovenský dom, Báčska Palanka - **Srbsko**41. Slovenský kultúrno-osvetový spolok, Erdevík - **Srbsko**42. Slovenský kultúrno-umelecký spolok Šafárik, NOVÝ SAD - **Srbsko**43. Slovenský kultúrno-umelecký spolok Štefánik, BINGUĽA - **Srbsko**44. Kultúrno informačné stredisko Kysáč – **Srbsko**45. Asociácia pre edukáciu a regionálny rozvoj – **Srbsko**46. Slovenské ochotnícke divadlo Janka Čemana z Pivnice –**Srbsko**47. Torontské slovenské divadlo – **Kanada**48. Kanadská základina pre umenie a divadlo – **Kanada**49. Slovensko kanadský spolok Milana Rastislava Štefánika – **Kanada**50. Divadlo poézie a malých javiskových foriem - **Kanada**51. Asociácia absolventov českých a slovenských vysokých škôl v Libanone - **Libanon**52. Krajanský spolok Slovákov -**Sýria**